als_Latn dik_Latn sag_Latn
“Me reformën e re elektorale do të kemi vende në parlament për emigrantët”
Përfaqësimi i emigrantëve shqiptarë në parlament ishte thelbi i bisedës që patëm me emigrantët që jetojnë e punojnë në Kozan të Greqisë.
“Në gjithë këto 25 vite për herë të parë samiti i shqiptarëve që jetojnë jashtë territorit u organizua nga qeveria jonë me iniciativën e Edi Ramës. Më në fund të gjithë shqiptarët kudo që jetojnë nëpër botë kanë sot një institucion të vetin përfaqësues. Me reformën e re elektorale, ne do të kemi vende në parlament për emigrantët dhe ky do të jetë modeli më i mirë të cilin ne duhet ta aplikojmë.
Jemi të vetëdijshëm që përpara kemi një betejë shumë të rëndësishme elettorale. Kjo nuk ka të bëjë vetëm me faktin që janë zgjedhjet e radhës, këto janë zgjedhje shumë të rëndësishme po të kemi parasyshë se secila prej partive garon vetëm dhe Shqipëria është në një moment të rëndësishëm. Ne kemi arritur që të zhbllokojmë Vettingun e gjyqtarëve dhe prokurorëve të korruptuar, me qëllim që ta pastrojmë sistemin e drejtësisë nga një kancer që e ka marë peng prej 25 vitesh, por gjithçka varet nga mënyra dhe rezultati i këtyre zgjedhjeve. Ata që janë kundër reofrmës në drejtësi janë gati të bëhen përsëri bashkë për ta bllokuar në rast se PS nuk arrin që e vetme ti fitojë këto zgjedhje. Sikur të votonin shqiptarët që jetojnë në Greqi e në Itali atje ku është pjesa më e madhe e emigrantëve shqiptarë, ne nuk do kishim merak për këto zgjedhje. Këto janë zgjedhjet e fundit të cilat shqiptarërt që jetojnë jashtë territorit nuk do munden të votojnë.
PS në komisioni e reformës zgjedhore kishte vetëm një kusht, që të bënim të mundur që shqiptarët që jetojnë jashtë territorit të Shqipërisë të votojnë, qoftë përmes qendrave të votimit, siç i kanë modele shumë vende të tjera, nëpër pika konsullore apo dhe në pika të tjera, apo përmes votimit me postë. Ju e mbani mend që PD as nuk e pranoi dhe afatet u shkelën. Koha kaloi edhe këto zgjedhje ne nuk mundëm që ta garantojmë por dua tju them që është angazhimi ynë dhe pjesë e marrëveshjes PS-PD për zhbllokimin e krizës së krijuar kj ogjë në shtator, do të ngrihet menjëherë komisioni reformës zgjedhore.”
Duke folur për problematikat që kanë pasur ndër vite emigrantët shqiptarë që jetojnë jashtë atdheut nuk ka asnjë parti tjetër në Shqipëri që ta ketë emigracionin si një pjesë të rëndësishem të aktivitetit të vet. “Dua tju them as unë as Edi Rama nuk jemi të kënaqur me çfarë kemi bërë deri tani për Shqiptarët që jetojnë jashtë teritorit, sepse kemi plot gjër për të rregulluar. Ne kemi bërë disa ndryshime rregullatore përsa i përket shërbimit konsullor, duke futur shërbim konsullor online, kemi bërë hapin më të madh në gjithë këto vite më në fund pas 25 vitesh një qeveri fillon regjistrimin e shqiptarëve kudo që ato jetojnë. Arsyeja e parë është që ta dimë sa shqiptarë jemi nëpër botë. Me të mbyllur këtë rregjistrim ato nuk do të paguajnë asnjëlloj detyrimi në Shqipëri.
Mjafton të krahasoni sektorët ku ka drejtuar PS dhe në sektorët ku kanë drejtuar aleatët tanë diferenca është shumë e qartë.
Motra dhe vëllezër, ne kemi shumë nevojë për mbështetjen tuaj. Ju keni qenë një forcë e madhe edhe në 2013, atëherë bëhej fjalë për të shpëtuar shqipërinë nga Sali Berisha, sot bëhet fjalë për të mbështetur Shqipërinë që duam për tu shkëputur nga 25 vite tranzicioni. Historia që partitë e vogla e konsiderojnë pushtetin si tepsi byreku dhe vijnë aty për të marë copën e byrekut, pa qenë të interesuar për cilësinë e shërbimeve dhe përgjegjësive që ata kanë duhet të marë fund më 25 Qershor.
Së bashkë me emigrantët duhet ti japim fund histporive kur një kryetar regjistron 78 veta vetëm nga fisi i tij si kandidatë për deputet.
Ju shqiptarët që jetoni në Kozan dhe në Greqinë e veriut dhe kudo nëpër botë mendoni njësoj si ne, që shqipëria ka ardhur nevoja që të konsolidojë një sistem tjetër politik. Kemi 128 parti. Nga këto 24 prej tyre ju ka vdekur kryetari ka 15 vjet edhe vazhdojnë të regjistrohen në zgjedhje. Nuk ka parti me 9 anëtarë. Po të shikoni disa nga partitë e vogla që janë regjistruar në këto zgjedhje, vetëm një kryetar kish rregjistruar 78 veta vetëm nga fisi i vet kandidatë për deputet. Njerëz që bëjnë parti vetëm për fisin dhe klanin e vet. Ne duhet ti japim fund kësaj historie, por nuk mund ta bëjmë dot pa ju.
Duam të jemi sa më të bashkuar në çdo qytet të Greqisë apo në çdo vend të botës ku ka Shqiptarë. Shqiptarët duhet të jenë të organizuar në shoqata, në organizata me qellim që të mbrojmë sa më shumë të drejtat tuaja. Në këtë kontekst, unë kam gjetur mirekuptimin edhe të autoriteteve greke, të cilat nxisin pjesmarrjen sa më të madhe të Shqiptarëve që jetojnë këtu për të shkuar e për të votuar me 25 Qershor. Drejtimi i Shqipërisë me Edi Ramën është më i miri, sepse kryetar qeverie si Lul Basha nuk i duhet Shqipërisë.” Infoelbasani.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn